PMIndiaData/PMIndiaSum huggingface dataset:
প্রধানমন্ত্রীর সঙ্গে সাক্ষাৎ করলেন চীনের প্রতিরক্ষা মন্ত্রী জেনারেল উই ফিংঘে

চীনের প্রতিরক্ষা মন্ত্রী জেনারেল উই ফিংঘে মঙ্গলবার প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রধানমন্ত্রী মোদী প্রতিরক্ষা ও সামরিক ক্ষেত্রে আদান-প্রদান সহ ভারত ও চীনের মধ্যে বিভিন্ন স্তরে উচ্চ পর্যায়ের যোগাযোগ বৃদ্ধি পাওয়ার বিষয়টির প্রশংসা করেন। ভারত-চীন সম্পর্ককে বিশ্বের স্থিতিশীলতা রক্ষার একটি গুরুত্বপূর্ণ বিষয় হিসাবে উল্লেখ করে প্রধানমন্ত্রী বলেন, সীমান্তে শান্তি ও সুস্থিতি বজায় রাখা ভারত ও চীন উভয় দেশেরই পরিণত মনস্কতার ইঙ্গিত বহন করে। প্রয়োজনে নিজেদের মধ্যে সমস্ত রকম মতভেদ দূর করে যাবতীয় বিতর্ক দূরে রাখার কথাও প্রধানমন্ত্রী উল্লেখ করেন। প্রধানমন্ত্রী মোদী সম্প্রতি চীনের রাষ্ট্রপতি শি জিংপিং-এর সঙ্গে উহান, ক্যুইনডাও এবং জোহানেসবার্গে বৈঠকে মিলিত হওয়ার কথা বিশেষভাবে স্মরণ করেন।
মরিশাসের প্রধানমন্ত্রী সঙ্গে প্রধানমন্ত্রীর বৈঠক

বৃহস্পতিবার প্রধানমন্ত্রী শ্রী নরেন্দ্র মোদী এবং তাঁর মন্ত্রিসভার অন্যান্য সদস্যদের শপথ গ্রহণ অনুষ্ঠানে মরিশাসের প্রধানমন্ত্রী শ্রী প্রবীন্দ জগন্নাথ উপস্হিত ছিলেন। আজ শ্রী জগন্নাথের সঙ্গে দ্বিপাক্ষিক বৈঠকে বসেন প্রধানমন্ত্রী। অভূতপূর্ব জনাদেশে পুনরায় নির্বাচিত হওয়ায় শ্রী মোদীকে অভিনন্দন জানান শ্রী জগন্নাথ। বিনিময়ে প্রধানমন্ত্রী মরিশাসের প্রধানমন্ত্রীকে ধন্যবাদ জানিয়ে আগামীতে দু’দেশের মধ্যে দ্বিপাক্ষিক সম্পর্ক দৃঢ় করার ইচ্ছা প্রকাশ করেন। ভারত মহাসাগর অঞ্চলে এই দুটি দেশে একই রকম নিরাপত্তা এবং বিকাশ ত্বরান্বিত করার ব্যাপারে দু’দেশই একমত হয়। /…
উত্তর-পূর্বভারতের বন্যা পরিস্থিতিতে উদ্বিগ্ন প্রধানমন্ত্রী

উত্তর-পূর্বভারতের বিভিন্ন অংশেরবন্যা পরিস্থিতিতে উদ্বেগ প্রকাশ করেছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “উত্তর-পূর্বাঞ্চলেরবিভিন্ন প্রান্তে বন্যার কারণে উদ্ভূত পরিস্থিতিতে আমি উদ্বিগ্ন। বন্যায় যাঁরাক্ষতিগ্রস্ত হয়েছেন তাঁদের ব্যথা ও বেদনার শরিক আমি নিজেও। এইপরিস্থিতিতে সমগ্র জাতি রয়েছে উত্তর-পূর্বাঞ্চলের জনসাধারণের সঙ্গেই। পরিস্থিতিস্বাভাবিক করতে কেন্দ্রের পক্ষ থেকে সম্ভাব্য সকল রকম সহায়তা করা হবে। বন্যাপরিস্থিতি সম্পর্কে আমি অরুণাচল প্রদেশের মুখ্যমন্ত্রী পেমা খাণ্ডু এবং দিল্লি ওরাজ্যস্তরের অন্যান্য আধিকারিকদের সঙ্গেও কথা বলেছি। মন্ত্রিসভায়আমার সহকর্মী কিরেন রিজিজুকে আমি নির্দেশ দিয়েছি ত্রাণ ও উদ্ধার কাজের ব্যক্তিগততদারকির জন্য যাতে প্রয়োজনে সমস্ত রকম সাহায্য পৌঁছে দেওয়া যায়।” /
প্রধানমন্ত্রী শ্রী নরেন্দ্র মোদী এবং ইতালীর প্রধানমন্ত্রী মিঃ মারিও দ্রাঘি-র সঙ্গে টেলিফোনে বার্তালাপ

নতুন দিল্লি, ২৭ অগাস্ট ,২০২১ প্রধানমন্ত্রী শ্রী নরেন্দ্র মোদী টেলিফোনে ইতালির প্রধানমন্ত্রী মিঃ মারিও দ্রাঘি-র সঙ্গে কথা বলেছেন । উভয় নেতাই আফগানিস্তানের সাম্প্রতিক পরিস্থিতি এবং সংশ্লিষ্ট অঞ্চল ও বিশ্বে তার প্রভাব সম্পর্কে পর্যালোচনা করেছেন । বৃহস্পতিবার কাবুল আন্তর্জাতিক বিমানবন্দরে ভয়াবহ সন্ত্রাসবাদী হামলার তীব্র নিন্দা জানিয়েছেন তারা এবং আটকে পড়া মানুষের নিরাপদ প্রত্যাবর্তন সুনিশ্চিত করার জন্য প্রয়োজনীয় ব্যবস্থা গ্রহণের ওপর জোর দিয়েছেন। আফগানিস্তানের বর্তমান পরিস্থিতির জেরে উদ্ভূত মানবিক সঙ্কট এবং দীর্ঘমেয়াদী নিরাপত্তা বিষয়ে উদ্বেগ মোকাবিলায় জি-২০ স্তর সহ আন্তর্জাতিক সহযোগিতার প্রয়োজনীয়তার ওপর জোর দিয়েছেন তারা । উভয় নেতাই জলবায়ু পরিবর্তন সহ জি-২০ গোষ্ঠীভুক্ত দেশগুলির অন্যান্য গুরুত্বপূর্ণ অ্যাজেন্ডা গুলি নিয়েও আলোচনা করেছেন । এই প্রেক্ষাপটে সিওপি-২৬ সহ অন্যান্য আসন্ন বহুপাক্ষিক কর্মকাণ্ডের ওপরও মত বিনিময় করেছেন তারা । প্রধানমন্ত্রী জি-২০ গোষ্ঠীভুক্ত দেশগুলির মধ্যে ফলপ্রসূ আলোচনায় ইতালীর প্রগতিশীল নেতৃত্বের উচ্ছ্বসিত প্রশংসা জানান । উভয় দেশের প্রধানমন্ত্রী দ্বিপাক্ষিক এবং বিশ্বের বিভিন্ন বিষয়, বিশেষ করে আফগানিস্তানের পরিস্থিতি সম্পর্কে পারস্পরিক যোগাযোগ বজায় রাখতে সম্মত হয়েছেন ।
মহারাষ্ট্রের বন্যা পরিস্থিতি নিয়ে রাজ্যের মুখ্যমন্ত্রীর সঙ্গে প্রধানমন্ত্রীর কথা

নতুনদিল্লি, ২২শে জুলাই, ২০২১ প্রধানমন্ত্রী শ্রী নরেন্দ্র মোদী মহারাষ্ট্রের মুখ্যমন্ত্রী উদ্ধব ঠাকরের সঙ্গে কথা বলেছেন এবং প্রবল বৃষ্টিপাত ও বন্যার ফলে রাজ্যের বিভিন্ন জায়গার পরিস্থিতি নিয়ে আলোচনা করেন। এক ট্যুইট বার্তায় প্রধানমন্ত্রী বলেছেন, “মহারাষ্ট্রের মুখ্যমন্ত্রী উদ্ধব ঠাকরের সঙ্গে কথা বললাম এবং প্রবল বৃষ্টিপাত ও বন্যার ফলে রাজ্যের বিভিন্ন জায়গার পরিস্থিতি নিয়ে আলোচনা হল। পরিস্থিতি স্বাভাবিক করতে কেন্দ্রের পক্ষ থেকে সম্ভাব্য সব রকমের সহায়তা করা হবে। সকলের সুরক্ষা ও কল্যাণ কামনা করি। @Officeof/
গুরুদেব রবীন্দ্রনাথ ঠাকুরকে প্রধানমন্ত্রীর শ্রদ্ধার্ঘ

প্রধানমন্ত্রী শ্রী নরেন্দ্র মোদী গুরুদেব রবীন্দ্রনাথ ঠাকুরের জন্মজয়ন্তীতে তাঁকে শ্রদ্ধা জানিয়েছেন। প্রধানমন্ত্রী বলেছেন, “ গুরুদেব রবীন্দ্রনাথ ঠাকুরকে তাঁর জন্মদিনে শ্রদ্ধা জানাই। বহুমুখী প্রতিভার অধিকারী এই মানুষটি ভারতের স্বাধীনতা আন্দোলনে উল্লেখযোগ্য অবদান রেখেছিলেন। তাঁর চিন্তাধারা প্রকাশ করার আঙ্গিকটি সবসময়ই ছিল অনবদ্য।“
রাষ্ট্রসংঘের সাধারণ পরিষদের নির্বাচিত সভাপতি এবং মালদ্বীপের বিদেশমন্ত্রী আবদুল্লা শাহিদের ২৩শে জুলাই প্রধানমন্ত্রীর সঙ্গে সাক্ষাৎ

রাষ্ট্রসংঘের সাধারণ পরিষদ (ইউএনজিএ) –এর ৭৬তম অধিবেশনে নির্বাচিত সভাপতি এবং মালদ্বীপের বিদেশমন্ত্রী আবদুল্লা শাহিদ আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। ৭ই জুলাই নিউইয়র্কে নির্বাচিত হওয়ার পর মি. শাহিদ রাষ্ট্রসংঘ সাধারণ পরিষদের ৭৬তম অধিবেশনের জন্য সভাপতি হিসেবে কাজ করার আগে ভারত সফর করলেন। প্রধানমন্ত্রী বিপুল ভোটে বিজয়ের জন্য় মি. শাহিদকে অভিনন্দন জানান। তিনি বলেন, এর মধ্যদিয়ে আন্তর্জাতিক স্তরে মালদ্বীপের গুরুত্ব যে বৃদ্ধি পাচ্ছে, তা প্রতিফলিত হল। প্রধানমন্ত্রী “আশায় ভরা সভাপতিত্ব” শীর্ষক ভাষণের জন্য নির্বাচিত সভাপতিকে অভিনন্দন জানিয়েছেন। তিনি মি. শাহিদকে আশ্বস্ত করে বলেন, সভাপতি হিসেবে তাঁর কার্যকালে ভারত সব রকমের সহযোগিতা ও সমর্থন দেবে। প্রধানমন্ত্রী রাষ্ট্রসংঘের বিভিন্ন সংগঠন সহ বহুস্তরীয় ব্যবস্থাপনার সংস্কারের গুরুত্বের কথা উল্লেখ করেছেন। তিনি মনে করেন, বিশ্বের বর্তমান বাস্তবতা অনুযায়ী এবং বৃহৎ জনগোষ্ঠীর আকাঙ্খা পূরণের জন্য এটি খুব প্রয়োজন। প্রধানমন্ত্রী এবং মি. আবদুল্লা সাম্প্রতিক বছরগুলিতে ভারত, মালদ্বীপের দ্বিপাক্ষিক সম্পর্ক আরো নিবিড় হওয়ার বিষয়টি নিয়ে আলোচনা করেছেন। কোভিড – ১৯ মহামারীর মধ্যেও দ্বিপাক্ষিক বিভিন্ন প্রকল্পের অগ্রগতি সম্পর্কে তিনি সন্তোষ প্রকাশ করেছেন। শ্রী মোদী, ভারতের “ প্রতিবেশী প্রথম” নীতি এবং সাগর কর্মসূচীর গুরুত্বপূর্ণ স্তম্ভ হিসেবে মালদ্বীপকে বর্ণনা করেছেন।
৩০ জুলাই অনুষ্ঠিত সর্বভারতীয় জেলা আইনী পরিষেবা কর্তৃপক্ষের প্রথম সম্মেলনের উদ্বোধনী অধিবেশনে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী ৩০ জুলাই সকাল ১০টায় বিজ্ঞান ভবনে সর্বভারতীয় জেলা আইনী পরিষেবা কর্তৃপক্ষের প্রথম সম্মেলনের উদ্বোধনী অধিবেশনে ভাষণ দেবেন। বিজ্ঞান ভবনে ৩০ এবং ৩১ জুলাই জেলা আইনী পরিষেবা কর্তৃপক্ষের প্রথম জাতীয় স্তরের সম্মেলনটি জাতীয় আইনী পরিষেবা কর্তৃপক্ষ (নালসা) আয়োজন করছে। দেশজুড়ে জেলা আইনী পরিষেবা কর্তৃপক্ষগুলির কাজের ধারা যাতে অভিন্ন থাকে এবং প্রতিটি সংস্থার মধ্যে সমন্বয় গড়ে তোলার জন্য সম্মেলনে আলোচনা করা হবে। দেশে মোট ৬৭৬টি জেলা আইনী পরিষেবা কর্তৃপক্ষ রয়েছে। সংশ্লিষ্ট জেলা শাসক এই সংস্থাটির চেয়ারম্যানের দায়িত্ব পালন করেন। নালসা, আইনী সহায়তা এবং আইন সংক্রান্ত সচেতনতা কর্মসূচীগুলি জেলা আইনী পরিষেবা কর্তৃপক্ষ এবং রাজ্য আইন পরিষেবা কর্তৃপক্ষের সহায়তায় আয়োজন করে। নালসা পরিচালিত লোক আদালতগুলির মাধ্যমে জেলা আদালতগুলিতে মামলার বোঝা কমাতে জেলা আইনী পরিষেবা কর্তৃপক্ষ উল্লেখযোগ্য ভূমিকা পালন করে।
কৃষি ও সংশ্লিষ্ট ক্ষেত্রে সহযোগিতা সংক্রান্ত ভারত ও মিশরের মধ্যে সমঝোতা স্মারকপত্রে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও মিশরের মধ্যে কৃষি ও সংশ্লিষ্ট ক্ষেত্রে সহযোগিতার জন্য একটি সমঝোতাপত্র স্বাক্ষর করার বিষয়টি অনুমোদিত হয়েছে। এই সমঝোতায় গম এবং বাজরার মতো কৃষি ফসল উৎপাদনের ক্ষেত্রে সহযোগিতা, কৃষিক্ষেত্রে ব্যবহৃত জৈব প্রযুক্তি, ন্যানো প্রযুক্তি, সেচ এবং জল পরিচালন প্রযুক্তির মতো বিষয়ে সহযোগিতার সংস্হান রয়েছে। অন্যদিকে জল সংরক্ষণ, ক্ষুদ্র সেচ প্রযুক্তি, শক্তি উৎপাদনে কৃষি বর্জ্য ব্যবহার প্রযুক্তি, খাদ্য নিরাপত্তা, উদ্যান পালন, জৈব কৃষি, পশুপালন, ডেয়ারী, মৎস চাষ, মাছ ও পশুর খাবার উৎপাদন, প্রাণীজাত পণ্যদ্রব্যের মূল্য সংযোজন, স্যানিটারি পণ্যদ্রব্য এবং বৃক্ষ ও প্রাণীজাত দ্রব্যের ব্যবসায়িক লেনদেন, ক্ষুদ্র কৃষি যন্ত্রপাতি, কৃষিপণ্য, ব্যবসা ও লেনদেন, ফসল তোলার আগে ও পরের উন্নত কৃষি পদ্ধতি, খাদ্যপ্রযুক্তি এবং প্রক্রিয়াকরণের মতো বিষয়েও দুই দেশের মধ্যে সহযোগিতার কথা এই সমঝোতাতে বলা হয়েছে। অন্যদিকে কৃষিক্ষেত্রে বাণিজ্য ও বিনিয়োগ, মেধা সম্পদ সম্পর্কে ইস্যু, বীজ ক্ষেত্রের কৃৎকৌশল, পরিকাঠামো উন্নয়ন সহ কৃষি সংশ্লিষ্ট ক্ষেত্রের অন্যান্য বিষয়েও সহযোগিতার সংস্হান রাখা হয়েছে এই সমঝোতায়। এছাড়া দুই দেশের মধ্যে বিশেষজ্ঞ ও বিজ্ঞানী গবেষকদের সফর যাতাযাত ; কৃষিতথ্য এবং বৈজ্ঞানিক বইপত্র-জার্নাল-পরিসংখ্যান বিনিময় ; কৃষি প্রযুক্তি এবং বীজাঙ্কুর বিনিময় যৌথ উদ্যোগে কৃষি সংক্রান্ত সেমিনার, কর্মশালা ও অন্যান্য আলোচনাসভার আয়োজনের সংস্হান এই সমঝোতার মধ্যে রয়েছে। দু দেশের মধ্যে দ্বিপাক্ষিক পর্যায়ে কৃষি সংক্রান্ত বিষয়ে সহযোগিতা বৃদ্ধির লক্ষ্যে একটি যৌথ কর্মীগোষ্ঠী গড়ার কথা বলা হয়েছে। এই কর্মীগোষ্ঠী প্রতি বছর বৈঠকের মধ্য দিয়ে যৌথ উদ্যোগের কর্মসূচী নির্ধারণ করবে এবং সেগুলি রূপায়ণের উদ্যোগ নেবে। /
সমাবর্তনের অর্থ শিক্ষার সমাপ্তি নয়, শিক্ষার ইচ্ছাকে সদা জাগ্রত রাখা প্রয়োজন – বললেন প্রধানমন্ত্রী

বিশ্ববিদ্যালয়ের সমাবর্তনের অর্থ কিন্তু শিক্ষার শেষ নয়, বরং, প্রতিটি মানুষের অন্তরে শিক্ষার ইচ্ছাকে সবসময় জাগিয়ে রাখতে হবে। আজ বারাণসীর বেনারস হিন্দু বিশ্ববিদ্যালয়ে সমাবর্তন ভাষণ দিতে গিয়ে একথা বলেন প্রধানমন্ত্রী শ্রী নরেন্দ্র মোদী। তিনি তাঁর ভাষণে বলেন, ছাত্রদের উচিত প্রতিকূল পরিস্থিতিতেও ধীর, স্থির ও শান্ত থেকে পরিস্থিতির মোকাবিলা করা। দেশে এবং দেশের বাইরে যে সমস্ত চ্যালেঞ্জ ও সমস্যা রয়েছে তার মোকাবিলা ও সমাধানে ছাত্রদের উচিত উদ্ভাবনের পথ অবলম্বন করা। প্রসঙ্গত, বিশ্ব উষ্ণায়ন এবং সৌর জ্বালানির কথা উল্লেখ করেন শ্রী নরেন্দ্র মোদী। আজ বেনারস হিন্দু বিশ্ববিদ্যালয়ের শতবার্ষিক সমাবর্তন অনুষ্ঠানে প্রধানমন্ত্রীর বিশেষ অতিথিরূপে উপস্থিত ছিল সন্নিহিত এলাকার সরকার পরিচালিত বিভিন্ন স্কুলের ছেলে-মেয়েরা। অনুষ্ঠানে পদক বিজয়ীদের তিনি পরামর্শ দেন স্কুলের ঐ ছাত্রছাত্রীদের সঙ্গে মত বিনিময়ের জন্য যাতে, তারাও জীবনে সাফল্য অর্জনে উদ্বুদ্ধ ও অনুপ্রাণিত হয়ে ওঠে। বেনারস হিন্দু বিশ্ববিদ্যালয়ের প্রতিষ্ঠাতা মহাত্মা মদন মোহন মালব্য-র স্মৃতির প্রতি শ্রদ্ধা নিবেদন করে প্রধানমন্ত্রী বলেন, মদন মোহন মালব্য ছিলেন একজন ভবিষ্যৎদ্রষ্টা। তাঁর লক্ষ্য ছিল জাতি গঠনের কাজে সাধারণ মানুষের মধ্যে জ্ঞান ও মূল্যবোধ জাগিয়ে তোলা। /
মায়লান ল্যাবেরেটরিস্ লি:-এ এফডিআই বাড়িয়ে ৭৫০ মিলিয়ন ডলার করার

প্রধানমন্ত্রী শ্রী নরেন্দ্র মোদির পৌরোহিত্যে বৃহস্পতিবার কেন্দ্রীয় মন্ত্রীসভার বৈঠকে মায়লান লুক্সেমবার্গ সংস্থা (এবং/অথবা মায়লান গ্রুপ বি.ভি. নেদারল্যান্ড) কর্তৃক মায়লান ল্যাবেরেটরিস্ লি: (এমএলএল)-এ প্রত্যক্ষ বিদেশি বিনিয়োগ (এফডিআই) বাড়িয়ে ৭৫০ মিলিয়ন ডলার করার ব্যাপারে অর্থনৈতিক দপ্তরের প্রস্তাব অনুমোদন করেছে। এই অনুমোদনের ফলে ৭৫০ মিলিয়ন ডলার মূল্যের এফডিআই দেশে আসবে। তবে ১২টি শর্ত সাপেক্ষে এফডিআই-র এই প্রস্তাব অনুমোদন করা হয়েছে। অন্যান্য শর্তের মধ্যে কর সংক্রান্ত কয়েকটি শর্ত এক্ষেত্রে উল্লেখযোগ্য। মেসার্স জয় ফার্মা লিমিটেড নামের একটি সংস্থার শেয়ার কেনার জন্য মায়লান গ্রুপ দ্বিতীয় দফায় বিদেশি তহবিল লেনদেন করবে। এই শেয়ার কেনা-বেচা, ডিভিডেন্ট বা সুদ ইত্যাদির ক্ষেত্রে আয়কর আইন, ১৯৬১ এবং অন্য নিয়মানুসারে ক্যাপিটেল গেইনস-এর কর ইত্যাদি দিতে হবে। সংস্থা কর্তৃক কর ছাড়ের আবেদন স্বাধীনভাবে বিচার করবে কর সংক্রান্ত দপ্তর। এফডিআই-এর জন্য অনুমোদন কোনভাবেই কর সম্পর্কিত বিভিন্ন বিষয়ে তদন্তের হাত থেকে সংস্থাকে রক্ষা করতে ব্যবহার করা যাবে না। এছাড়া উৎপাদন এবং গবেষণা ও বিকাশ (আর এন্ড ডি) সংক্রান্ত কিছু শর্তও আরোপ করা হয়েছে।
প্রধানমন্ত্রী পাকিস্তানের প্রধানমন্ত্রীকে জন্মদিনে শুভেচ্ছা জানালেন শুক্রবার লাহোরে তাঁর সঙ্গে দেখা করবেন

প্রধানমন্ত্রী শ্রী নরেন্দ্র মোদী শুক্রবার পাকিস্তানের প্রধানমন্ত্রী শ্রী নওয়াজ শরিফের সঙ্গে কথা বলেছেন এবং তাঁকে তাঁর জন্মদিনে শুভেচ্ছা জানিয়েছেন। শুক্রবারই প্রধানমন্ত্রী লাহোরে পাকিস্তানের প্রধানমন্ত্রীর সঙ্গে দেখা করবেন। এদিন এক টুইট বার্তায় প্রধানমন্ত্রী লেখেন, প্রধানমন্ত্রী নওয়াজ শরিফের সঙ্গে কথা বলেছি এবং তাঁর জন্মদিনে তাঁকে শুভেচ্ছা জানিয়েছি। শুক্রবার দুপুরে লাহোরে প্রধানমন্ত্রী নওরাজ শরিফের সঙ্গে দেখা করার জন্য আগ্রহের সঙ্গে অপেক্ষা করছি, আমি দিল্লিতে ফেরার পথে ওখানে অবতরন করব।
যান ও যানের যন্ত্রাংশ প্রকল্প স্থাপনে মধ্যপ্রদেশকে অতিরিক্ত জমি ফিরিয়ে দিতে সম্মতি কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ ৪৭৮.৩০৭ হেক্টরের মতো জমি মধ্যপ্রদেশ সরকারকে ফিরিয়ে দেওয়ার বিষয়টি অনুমোদিত হল। এই জমিটিতে রাজ্য সরকারের পক্ষ থেকে যান ও যানের যন্ত্রাংশ শিল্প স্থাপনের জন্য জমি বন্টনের বিশেষ সুবিধা হবে। ইন্দোরের পিথমপুরে গড়ে তোলা হবে এই প্রকল্প। ফিরিয়ে দেওয়া জমিটির ৪৬১.৬০৭ হেক্টর বেসরকারি মালিকানাধীন। বাকি ১৬.৭০ হেক্টর জমি পুরোপুরি সরকারি। জমিটির বর্তমান মূল্য আনুমানিক ৭৪০ কোটি টাকা। /
ভারত ও মরক্কোর মধ্যে প্রত্যর্পণ চুক্তি স্বাক্ষর ও অনুমোদনে সায় দিল কেন্দ্রীয় মন্ত্রীসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও মরক্কোর মধ্যে প্রত্যর্পণ চুক্তি স্বাক্ষর এবং তা অনুমোদনের সিদ্ধান্তে সবুজ সংকেত দেওয়া হয়েছে। নভেম্বরের ১১ থেকে ১৮ তারিখ দু’দেশের মধ্যে প্রস্তাবিত গুরুত্বপূর্ণ ব্যক্তিদের সফরকালে এই চুক্তিটি স্বাক্ষরিত হওয়ার কথা আছে। এই চুক্তি স্বাক্ষরিত হলে অর্থনৈতিক অপরাধ, সন্ত্রাসবাদ ও অন্যান্য গুরুতর অপরাধে লিপ্ত পলাতক ব্যক্তিদের দু’দেশের মধ্যে প্রত্যর্পণের জন্য একটি জোরদার আইনি ভিত্তি তৈরি হবে। এছাড়া, এই চুক্তিটি দু’দেশের মধ্যে দ্বিপাক্ষিক সম্পর্ক আরও শক্তিশালী করবে এবং দু’দেশের পারস্পরিক স্বার্থ বিরোধী কাজে লিপ্ত অপরাধিদের বিরুদ্ধে ব্যবস্থা গ্রহণ সহজ হবে।
প্রধানমন্ত্রীপ্রাক্তন প্রধানমন্ত্রী ইন্দিরা গান্ধীর জন্মজয়ন্তীতে শ্রদ্ধার্ঘ্য নিবেদন করেছেন

প্রধানমন্ত্রীশ্রী নরেন্দ্র মোদী, প্রাক্তন প্রধানমন্ত্রী শ্রীমতী ইন্দিরা গান্ধীর জন্মজয়ন্তীতেতাঁর প্রতি শ্রদ্ধা জানিয়েছেন। এক বার্তায় প্রধানমন্ত্রী বলেছেন : “প্রাক্তনপ্রধানমন্ত্রী শ্রীমতী ইন্দিরা গান্ধীর জন্মজয়ন্তীতে তাঁর প্রতি শ্রদ্ধা জানাই।”
ব্যবসা-বাণিজ্যের অনুকূল পরিবেশ গড়ে তোলার ক্ষেত্রে গৃহীত পদক্ষেপগুলি পর্যালোচনায় প্রধানমন্ত্রী

প্রধানমন্ত্রী শ্রী নরেন্দ্র মোদী বৃহস্পতিবার নতুন দিল্লিতে এক উচ্চ পর্যায়ের বৈঠকে ব্যবসা-বাণিজ্যের অনুকূল পরিবেশ গড়ে তোলার জন্য গৃহীত পদক্ষেপগুলি পর্যালোচনা করেন। বৈঠকে আর্থিক বিষয় সংক্রান্ত বরিষ্ঠ কেন্দ্রীয় মন্ত্রীরা ছাড়াও মহারাষ্ট্রের মুখ্যমন্ত্রী শ্রী দেবেন্দ্র ফড়নবিশ, দিল্লির উপ-রাজ্যপাল শ্রী অনিল বাইজাল-সহ কেন্দ্রীয় সরকার, মহারাষ্ট্র এবং দিল্লি সরকারের উচ্চ পদস্থ আধিকারিকরা উপস্থিত ছিলেন। সহজে ব্যবসা-বাণিজ্য করার অনুকূল পরিবেশ গড়ে তোলার সঙ্গে যুক্ত বিভিন্ন সূচকের অগ্রগতি সম্পর্কে প্রধানমন্ত্রীকে অবহিত করা হয়। আলোচনায় নির্মাণ ক্ষেত্রের সঙ্গে যুক্ত অনুমোদন, চুক্তি বলবৎ, সম্পত্তি নথিভুক্তকরণ, নতুন ব্যবসা শুরু করা, বিদ্যুৎ সংযোগ, ঋণ সহায়তা সহ ঋণ পরিশোধের অক্ষমতার মতো বিষয়গুলি উত্থাপিত হয়। বিগত চার বছরে ব্যবসা-বাণিজ্যের ক্ষেত্রে বিশ্ব ব্যাঙ্কের সূচক অনুযায়ী ভারতের ১৪২তম স্থান থেকে ৭৭তম স্থানে উঠে আসার বিষয়টি নিয়েও বৈঠকে আলোচনা হয়। ব্যবসা-বাণিজ্যের পরিবেশকে সহজ করে তোলার লক্ষ্যে গৃহীত সংস্কারমূলক পদক্ষেপগুলি রূপায়ণে যে সমস্ত বাধা-বিপত্তি রয়েছে, তা দূর করার পন্থা-পদ্ধতিগুলি নিয়ে আধিকারিকরা আলোচনা করেন। শেষ প্রান্তে থাকা মানুষের কাছে পৌঁছে দেওয়া পরিষেবার মানোন্নয়নের ওপর জোর দিয়ে প্রধানমন্ত্রী বিভিন্ন ব্যবস্থাপনাকে আরও সুবিন্যস্ত করার ওপর গুরুত্ব দেন। তিনি বলেন, সুবিন্যস্ত প্রণালী কেবল ব্যবসা-বাণিজ্যের সূচকেই নয়, সহজে জীবনযাপনের মানোন্নয়ন সহ ক্ষুদ্র ব্যবসার বিকাশেও সহায়ক হবে। উদীয়মান ও প্রগতিশীল অর্থনীতি হিসাবে ভারতের জন্য এ ধরণের সহায়ক ব্যবস্থা গ্রহণ অত্যন্ত গুরুত্বপূর্ণ। সহজে ব্যবসা-বাণিজ্যের সূচকে ভারতের অগ্রগতির বিষয়ে সমগ্র বিশ্বের গভীর আগ্রহ রয়েছে বলেও প্রধানমন্ত্রী মন্তব্য করেন।
বন্যপ্রাণী সংরক্ষণে ভারত-মার্কিন সহযোগিতা : সম্মতি কেন্দ্রীয় মন্ত্রিসভার

ভারত ও আমেরিকার মধ্যে বন্যপ্রাণী সংরক্ষণ এবং বন্যপ্রাণী পাচার রোধে সহযোগিতা প্রসারের লক্ষ্যে একটি মউ স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আলোচনার পর এই অনুমোদন দানের সিদ্ধান্ত গৃহীত হয়। এই মউ স্বাক্ষরের ফলে বন্যপ্রাণী সংরক্ষণও বন্যপ্রাণী অঞ্চলের ব্যবস্থাপনার পাশাপাশি বন্যপ্রাণী পাচারের মতো অবৈধ ঘটনা প্রতিরোধে বিশেষ জ্ঞান ও অভিজ্ঞতা সঞ্চয়ের সুযোগ পাবে ভারত সংশ্লিষ্ট মার্কিন সংস্থা ও প্রতিষ্ঠানের বিশেষজ্ঞদের কাছ থেকে। উল্লেখ্য, ভারত ও মার্কিন যুক্তরাষ্ট্র এই দুটি দেশে রয়েছে প্রাণীসম্পদ প্রাচুর্য। এছাড়াও, প্রাকৃতিক ঐতিহ্য ও উত্তরাধিকারের একটি অনুকূল পরিবেশও রয়েছে দুটি দেশের মধ্যে। এই কারণে, বন্যপ্রাণী সংরক্ষণের ক্ষেত্রে ভারত ও আমেরিকার মধ্যে পারস্পরিক সহযোগিতা প্রসারের সম্ভাবনা উজ্জ্বল। এই লক্ষ্যেই স্বাক্ষরিত হবে দু’দেশের মধ্যে এক সহযোগিতা চুক্তি।
মহারাষ্ট্র ও গুজরাটের রাজ্য প্রতিষ্ঠা দিবসে রাজ্যবাসীকে অভিনন্দন প্রধানমন্ত্রীর

মহারাষ্ট্র ও গুজরাটের রাজ্য প্রতিষ্ঠা দিবস উপলক্ষে ঐ দুই রাজ্যের জনসাধারণকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “মহারাষ্ট্র দিবস উপলক্ষে মহারাষ্ট্রবাসীকে আমার অভিনন্দন। এই রাজ্যটি অগ্রগতির এক নতুন শিখরে আরোহন করুক এই প্রার্থনা জানাই। জয় মহারাষ্ট্র ! গুজরাটের রাজ্য প্রতিষ্ঠা দিবস উপলক্ষে রাজ্যবাসীকে জানাই আমার অভিনন্দন। এই রাজ্যটির অগ্রগতি অব্যাহত থাকুক এবং তা ভারতের বিকাশ ও উন্নয়নে অবদানের নজির সৃষ্টি করুক এই কামনা করি।”
২৭শে ফেব্রুয়ারি মন কি বাত অনুষ্ঠানে নিজের মতামত জানানোর জন্য নাগরিকদের উদ্দেশে প্রধানমন্ত্রীর আহ্বান

নতুনদিল্লি, ১৩ই ফেব্রুয়ারি, ২০২২ প্রধানমন্ত্রী শ্রী নরেন্দ্র মোদী ২৭শে ফেব্রুয়ারি মন কি বাত অনুষ্ঠানে নিজেদের মতামত জানানোর জন্য নাগরিকদের উদ্দেশে আহ্বান জানিয়েছেন। “আগামী ২৭ তারিখ এমাসের মন কি বাত সম্প্রচারিত হবে। প্রতিবারের মত এবারও আমি এই অনুষ্ঠানের জন্য আপনাদের মতামতের জন্য অধীর আগ্রহে অপেক্ষা করছি। আপনারা মাইগভে বা নমো অ্যাপে মতামত লিখে পাঠান অথবা 1800-11-7800 ডায়াল করে আপনার বার্তা রেকর্ড করুন।” /
চন্দ্রযান-২ এর উৎক্ষেপনের পর প্রধানমন্ত্রীর বার্তা

প্রধানমন্ত্রী শ্রী নরেন্দ্র মোদী চন্দ্রযান-২ এর উৎক্ষেপনের পর বলেছেন, ‘আমাদের গৌরবময় ইতিহাসের গৌরবগাথায় বিশেষ এই মুহুর্তটি খোদাই করা থাকবে। বিজ্ঞানের নতুন এই অগ্রগতি ১৩০ কোটি ভারতবাসীর উদ্যোমের প্রতিফলন। চন্দ্রযান-২ এর উৎক্ষেপনের মধ্যে দিয়ে আমাদের বিজ্ঞানীদের ক্ষমতা প্রকাশিত হল। প্রতিটি ভারতবাসী আজ গর্বিত। “হৃদয়ে ভারতীয় আত্মায় ভারতীয়” ! সম্পূর্ণ দেশীয় একটি কর্মসূচি এই চন্দ্রযান-২। প্রতিটি ভারতবাসী এতে আপ্লুত। দূরসংবেদী ব্যবস্হার মাধ্যমে এটি চাঁদের কক্ষপথে প্রবেশ করবে। চাঁদের উপরিভাগে বিশ্লেষণ করার জন্য এরমধ্যে ল্যান্ডার-রোভার ব্যবস্হাপনা রয়েছে। চাঁদের দক্ষিণ গোলার্ধ অঞ্চলে বিভিন্ন পরীক্ষা-নিরীক্ষা করা হবে যা আগে কখনও করা হয়নি। আর সেই কারণে চন্দ্রযান-২ অনন্য। এই কর্মসূচির মাধ্যমে চাঁদের বিষয়ে নতুন তথ্য জানা যাবে। চন্দ্রযান-২ এর মতো এ ধরণের উদ্যোগের ফলে আমাদের দেশের উজ্জ্বল যুব সম্প্রদায় বিজ্ঞান, উন্নতমানের গবেষণা এবং উদ্ভাবনের প্রতি আকৃষ্ট হবে। চন্দ্রযানকে ধন্যবাদ। কারণ, এর মাধ্যমে চাঁদ নিয়ে ভারতের কর্মসূচি আরও অগ্রসর হবে। চাঁদের বিষয়ে আমাদের ধারণা আরও বাড়বে।’
ভিন্নভাবে সক্ষম ব্যক্তিদের আন্তর্জাতিক দিবসে প্রধানমন্ত্রীর বার্তা

প্রধানমন্ত্রী শ্রী নরেন্দ্র মোদী ভিন্নভাবে সক্ষম ব্যক্তিদের আন্তর্জাতিক দিবসে এক বার্তায় বলেছেন, “আমাদের দিব্যাঙ্গ ভাই-বোনেদের জন্য এক সর্বাঙ্গীণ, উজ্জ্বল ও ন্যায়সঙ্গত ভবিষ্যতের লক্ষ্যে একযোগে কাজ করার ব্যাপারে আমরা পুনরায় দৃঢ় অঙ্গীকার ব্যক্ত করছি। বিভিন্ন ক্ষেত্রে এঁদের সহিষ্ণুতা ও চারিত্রিক গুণাবলী আমাদের সকলকে অনুপ্রাণিত করে।”
দ্বৈত কর প্রথা বিলোপে ভারত-তুর্কমেনিস্তান চুক্তি সংশোধনের বিষয়টি কেন্দ্রীয় মন্ত্রিসভায় অনুমোদিত

দ্বৈত কর প্রথা বিলোপে ১৯৯৭ সালে ভারত ও তুর্কমেনিস্তানের মধ্যে সম্পাদিত চুক্তিটির সংশোধনের বিষয়টি কেন্দ্রীয় মন্ত্রিসভার বৈঠকে অনুমোদিত হয়েছে। এর ফলে, দ্বৈত কর প্রথা বিলোপ ছাড়াও আয় ও মূলধনী কর ফাঁকির বিষয়টিও রোধ করা যাবে। কেন্দ্রীয় মন্ত্রিসভার বৈঠকে সভাপতিত্ব করেন প্রধানমন্ত্রী শ্রী নরেন্দ্র মোদী।
চন্ডীগড়ে তাঁর সফরের সময় নাগরিকদের অসুবিধার জন্য দুঃখ প্রকাশ প্রধানমন্ত্রীর

প্রধানমন্ত্রী শ্রী নরেন্দ্র মোদি আজ তাঁর চন্ডীগড় সফরের সময় নাগরিকদের অসুবিধার জন্য দুঃখ প্রকাশ করেছেন। তিনি বলেছেন, ‘চন্ডীগড়ের নাগরিকদের যেসব অসুবিধা হয়েছে, বিশেষ করে আমার সফরের জন্য স্কুল বন্ধ রাখায় যে সমস্যা হয়েছে তার জন্য দুঃখ প্রকাশ করছি। এটা পুরোটাই পরিহার করা যেতো। এ ব্যাপারে তদন্ত হবে এবং চন্ডীগড়ের জনসাধারনের অসুবিধা সৃষ্টি করার জন্য দায়িত্ব কার তাও নির্ধারিত হবে।’
টোকিও ২০২০তে আমাদের পুরুষ হকি দল তাদের সবথেকে ভালো খেলা খেলেছেন আর সেটিই সবচেয়ে গুরুত্বপূর্ণ : প্রধানমন্ত্রী

নতুনদিল্লি, ৩রা আগস্ট, ২০২১ প্রধানমন্ত্রী শ্রী নরেন্দ্র মোদী বলেছেন, আমাদের পুরুষ হকি দল টোকিও ২০২০তে তাদের সবথেকে ভালো খেলা খেলেছেন আর সেটিই সবচেয়ে গুরুত্বপূর্ণ ব্যাপার। পরের ম্যাচের এবং ভবিষ্যতের জন্য তিনি দলকে তাঁর শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন; “ জেতা-হারা জীবনের অঙ্গ। আমাদের পুরুষ হকি দল #Tokyo2020 তে তাদের সবথেকে ভালো খেলা খেলেছেন আর সেটিই সবথেকে গুরুত্বপূর্ণ ব্যাপার। পরের ম্যাচের এবং ভবিষ্যতের জন্য দলকে শুভেচ্ছা জানাই। ভারত আমাদের খেলোয়াড়দের জন্য গর্বিত ।“ /
মধ্যপ্রদেশের কৃষক মেলায় ‘প্রধানমন্ত্রী ফসল বিমা যোজনা’র রূপরেখা প্রকাশ করলেন শ্রী নরেন্দ্র মোদী

মধ্যপ্রদেশের সেহর-এ ভিড়ে ঠাসা এক কৃষক মেলায় প্রধানমন্ত্রী ফসল বিমা যোজনার রূপরেখা আনুষ্ঠানিকভাবে প্রকাশ করলেন প্রধানমন্ত্রী শ্রী নরেন্দ্র মোদী। এই বিশেষ শস্য বিমা প্রকল্পের সুফলগুলি ব্যাখ্যা করে প্রধানমন্ত্রী বলেন, প্রতিকূল পরিস্থিতিতে কৃষকদের সমস্যা নিরসনে খুবই কার্যকর হয়ে উঠবে প্রধানমন্ত্রী ফসল বিমা যোজনা। এর আগে যে সমস্ত শস্য বিমা কর্মসূচি চালু ছিল তার ত্রুটিগুলি দূর করে বিশেষ যত্নের সঙ্গে রচনা করা হয়েছে এই বিশেষ প্রকল্পটি। তাছাড়া, শস্য বিমা সম্পর্কে কৃষকদের মনে যাতে আস্থা ও বিশ্বাসের মনোভাব বজায় থাকে সেদিকেও দৃষ্টি দেওয়া হয়েছে যথাযথভাবে। শস্য বিমার আওতায় দাবিদাওয়ার নিষ্পত্তিতে প্রযুক্তিকে সর্বোচ্চ মাত্রায় ব্যবহারেরও প্রতিশ্রুতি দেন প্রধানমন্ত্রী। প্রধানমন্ত্রী ফসল বিমা যোজনার সুযোগসুবিধাগুলি গ্রহণ করার জন্য কৃষকদের আহ্বান জানিয়ে প্রধানমন্ত্রী বলেন, এর আগে আখ চাষীদের বকেয়া প্রাপ্য মিটিয়ে দেওয়ার জন্য প্রয়োজনীয় পদক্ষেপ গ্রহণ করেছেকেন্দ্রীয় সরকার। কয়েক হাজার কোটি টাকা আখ চাষীদের পাওনা ছিল বলে প্রধানমন্ত্রী উল্লেখ করেন। কৃষক কল্যাণে সরকার গৃহীত বিভিন্ন কর্মসূচির একটি রূপরেখাও প্রধানমন্ত্রী তুলে ধরেন সমবেত কৃষক ও সাধারণ মানুষের কাছে। ‘ডিজিটাল ভারত’ গড়ে তোলার আহ্বান প্রসঙ্গে শ্রী মোদী বলেন, সরকারি উদ্যোগের মূলে রয়েছে কৃষক কল্যাণ। এ বছর ১৪ এপ্রিল থেকে কৃষকদের জন্য ‘জাতীয় কৃষি বিপণন ক্ষেত্র’ নামে একটি ডিজিটাল মঞ্চ চালু করা হচ্ছে বলে উল্লেখ করেন তিনি। বাবাসাহেব আম্বেদকরের জন্মবার্ষিকীর দিনটিতে এই মঞ্চচালু হলে কৃষকরা তাদের উৎপাদিত পণ্যের জন্য আরও ভালো দাম পাবেন। কৃষিক্ষেত্রের বিকাশ ও উন্নয়নে অন্যান্য যে সমস্ত গুরুত্বপূর্ণ পদক্ষেপ গ্রহণ করা হয়েছে তারও একটি চিত্র তুলে ধরেন প্রধানমন্ত্রী। তিনি বলেন, কৃষি তথা কৃষক কল্যাণে ‘সয়েল হেল্‌থ কার্ড’, ‘প্রধানমন্ত্রী কৃষি সিচাঁই যোজনা’, ‘জৈব কৃষি পদ্ধতি’ সহ বেশ কিছু প্রকল্প ও কর্মসূচি চালু করা হয়েছে। কৃষকরা যাতে কৃষিকার্যে ব্যবহার্য ইউরিয়া সার পর্যাপ্ত মাত্রায় ও পরিমাণে পেতে পারেন, তাও নিশ্চিত করা হয়েছে বলে উল্লেখ করেন তিনি। মধ্যপ্রদেশের কৃষিক্ষেত্রে ভালো কাজের নজির সৃষ্টি করায় রাজ্যের মুখ্যমন্ত্রী শ্রী শিবরাজ সিং চৌহানকে অভিনন্দন জানান প্রধানমন্ত্রী। একইসঙ্গে তিনি অভিনন্দিত করেন রাজ্যের কৃষিজীবীদের। মেলায় কৃষকদের মধ্যে ‘সয়েল হেল্‌থ কার্ড’ এবং বিমার দাবিদাওয়া নিষ্পত্তি সংক্রান্ত নথিপত্র বন্টন করেন প্রধানমন্ত্রী।
ওখি ঘূর্ণিঝড় বিধ্বস্ত লাক্ষাদ্বীপ, তামিলনাডু ও কেরল পরিদর্শন করলেনপ্রধানমন্ত্রী  :  ঘোষণা করলেন ৩২৫ কোটি টাকার অতিরিক্ত ত্রাণ সহায়তা

প্রধানমন্ত্রী শ্রী নরেন্দ্র মোদী বুধবার লাক্ষাদ্বীপ, তামিলনাডু এবংকেরলের ওখি ঘূর্ণিঝড় বিধ্বস্ত এলাকাগুলি পরিদর্শন করে সেখানকার কৃষক ও মৎস্যজীবীসহ ক্ষতিগ্রস্ত সাধারণ মানুষের সঙ্গে কথাবার্তা বলেন। কাভারত্তি এবং কন্যাকুমারীরঅধিবাসীদের সঙ্গেও তিনি এদিন দেখা করেন। তিরুবনন্তপুরমের অদূরে পুন্থুরা গ্রামটিওপরিদর্শন করেন প্রধানমন্ত্রী। এই গ্রামটিও ঘূর্ণিঝড়ের কবলে পড়ে। ঘূর্ণিঝড়েরতাণ্ডবে তাঁদের দুঃখ, কষ্ট ও দুর্দশার একটি সার্বিক চিত্র স্থানীয় অধিবাসীরা তুলেধরেন প্রধানমন্ত্রীর কাছে। শ্রী মোদী গ্রামবাসীদের আশ্বাস দিয়ে জানান যে, এইসঙ্কটের মুহূর্তে কেন্দ্রীয় সরকার তাঁদের পাশেই রয়েছে এবং প্রয়োজন মতো সকল রকমসাহায্য ও সহায়তা তাঁদের কাছে পৌঁছে দেওয়া হবে। ঘূর্ণিঝড় পরবর্তী পরিস্থিতি খতিয়ে দেখতে কাভারত্তি, কন্যাকুমারী এবংতিরুবনন্তপুরমে পৃথক পৃথক পর্যালোচনা বৈঠকে মিলিত হন প্রধানমন্ত্রী। এই পর্যালোচনাবৈঠকগুলিতে সংশ্লিষ্ট রাজ্য দুটির রাজ্যপাল, তামিলনাডুর উপ-মুখ্যমন্ত্রী, লোকসভারউপাধ্যক্ষ এবং লাক্ষাদ্বীপের প্রশাসক উপস্থিত ছিলেন। বৈঠকে যোগ দেন পদস্থ সরকারিআধিকারিকরাও। ক্ষতিগ্রস্ত রাজ্যগুলির জন্য ত্রাণ সহায়তার বিশেষ প্যাকেজের ব্যবস্থা করাহবে বলে এদিন ঘোষণা করেন প্রধানমন্ত্রী। তিনি জানান, কেরল, তামিলনাডু এবংলাক্ষাদ্বীপকে এজন্য অনতিবিলম্বেই ৩২৫ কোটি টাকার আর্থিক সহায়তার যোগান দেওয়া হবে।এর আগে এ মাসের গোড়ায় তামিলনাডুর অনুকূলে ২৮০ কোটি টাকা এবং কেরলকে ৭৬ কোটি টাকারআর্থিক সহায়তা দেওয়া হয়েছিল। প্রধানমন্ত্রী ঘোষিত ৩২৫ কোটি টাকার আর্থিক প্যাকেজ ঐসহায়তার অতিরিক্ত বলে এদিন সুস্পষ্টভাবে ব্যক্ত করেন শ্রী নরেন্দ্র মোদী। স্থির হয়েছে যে, প্রধানমন্ত্রী আবাস যোজনার আওতায় বিশেষ অগ্রাধিকারেরভিত্তিতে সম্পূর্ণভাবে ক্ষতিগ্রস্ত ১ হাজার ৪০০টি বাসস্থানের পুনর্নির্মাণের কাজেসাহায্য করবে কেন্দ্রীয় সরকার। এই কর্মসূচির আওতায় নিজেদের একটি করে নতুন বাড়ি গড়েতোলার জন্য প্রত্যেক সুফল গ্রহীতাকে দেওয়া হবে দেড় লক্ষ টাকা। এছাড়াও, ওখিঘূর্ণিঝড়ে ক্ষতিগ্রস্ত মানুষদের বিমা সংক্রান্ত দাবি-দাওয়ার দ্রুত নিষ্পত্তি করতেনির্দেশ দেওয়া হয়েছে সংশ্লিষ্ট বিমা সংস্থাগুলিকে। প্রধানমন্ত্রীর ঘোষণা অনুযায়ী তাঁর জাতীয় ত্রাণ তহবিল থেকে ঘূর্ণিঝড়ে মৃতব্যক্তিদের নিকটাত্মীয়কে ২ লক্ষ টাকা এবং গুরুতরভাবে জখম ব্যক্তিদের প্রত্যেককে ৫০হাজার টাকা করে বিশেষ সহায়তা দেওয়া হবে। এদিনের পর্যালোচনা বৈঠকগুলিতে প্রধানমন্ত্রীকে জানানো হয় যে, গত ১২৫ বছরেরমধ্যে ওখি ঘূর্ণিঝড়টি ছিল তৃতীয় বৃহত্তম ঘূর্ণাবার্ত্যা, যা প্রভূত ক্ষতিসাধনকরেছে সংশ্লিষ্ট অঞ্চলগুলির। প্রসঙ্গত উল্লেখ্য, ওখি ঘূর্ণিঝড় হানা দেয় গত ৩০ নভেম্বর, ২০১৭ তারিখে এবংঐদিনই অনুসন্ধান ও উদ্ধার প্রচেষ্টার কাজ শুরু হয়ে যায়। এ পর্যন্ত মোট ৮৪৫ জনমৎস্যজীবীকে উদ্ধার করা হয়েছে।